CELEX: 32014R0329
Language: mt
Date: 2014-03-31 00:00:00
Title: Regolament ta' Implimentazzjoni tal-Kummissjoni (UE) Nru 329/2014 tal- 31 ta' Marzu 2014 li jemenda għall-211 darba r-Regolament tal-Kunsill (KE) Nru 881/2002 li jimponi ċerti miżuri speċifiċi restrittivi diretti kontra ċerti persuni u entitajiet assoċjati man-netwerk ta' Al-Qaida

1.4.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 98/11
            
         REGOLAMENT TA' IMPLIMENTAZZJONI TAL-KUMMISSJONI (UE) Nru 329/2014
   tal-31 ta' Marzu 2014
   li jemenda għall-211 darba r-Regolament tal-Kunsill (KE) Nru 881/2002 li jimponi ċerti miżuri speċifiċi restrittivi diretti kontra ċerti persuni u entitajiet assoċjati man-netwerk ta' Al-Qaida
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 881/2002 tas-27 ta' Mejju 2002 li jimponi ċerti miżuri restrittivi speċifiċi diretti kontra ċerti persuni u entitajiet assoċjati man-network ta' Al-Qaida (1), u b'mod partikolari l-Artikolu 7(1)(a), 7a(1) u 7a(5) tiegħu,
   Billi:
   
               (1)
            
            
               L-Anness I tar-Regolament (KE) Nru 881/2002 jelenka l-persuni, il-gruppi u l-entitajiet koperti mill-iffriżar ta' fondi u riżorsi ekonomiċi skont dan ir-Regolament.
            
         
               (2)
            
            
               Fl-14 ta' Frar 2014, il-Kumitat tas-Sanzjonijiet tal-Kunsill tas-Sigurtà tan-Nazzjonijiet Uniti (UNSC) ddeċieda jemenda annotazzjoni mil-lista tiegħu ta' persuni, gruppi u entitajiet li għalihom japplika l-iffriżar ta' fondi u ta' riżorsi ekonomiċi. Barra minn hekk fl-14 ta' Marzu 2014, il-Kumitat tas-Sanzjonijiet tal-KSNU ddeċieda wkoll li jħassar persuna fiżika mal-lista ta' persuni, gruppi u entitajiet li għalihom japplika l-iffriżar ta' fondi u riżorsi ekonomiċi u biex iżid persuna fiżika ma' din il-lista.
            
         
               (3)
            
            
               L-Anness I tar-Regolament (KE) Nru 881/2002 għandu għalhekk jiġi emendat skont dan,
            
         
               (4)
            
            
               Sabiex jiġi żgurat li l-miżuri previsti f'dan ir-Regolament ikunu effettivi, ir-Regolament għandu jidħol fis-seħħ minnufih,
            
         ADOTTAT DAN IR-REGOLAMENT:
   Artikolu 1
   L-Anness I tar-Regolament (KE) Nru 881/2002 huwa emendat skont l-Anness ta' dan ir-Regolament.
   Artikolu 2
   Dan ir-Regolament għandu jidħol fis-seħħ fil-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, il-31 ta' Marzu 2014.
      
         
            Għall-Kummissjoni
         
         
            F'isem il-President
         
         
            Il-Kap tas-Servizz tal-Istrumenti tal-Politika Strumenti
         
      
   
   
      (1)  ĠU L 139, 29.5.2002, p. 9.
   
      ANNESSI
      L-Anness I mar-Regolament (KE) Nru 881/2002, huwa emendat kif ġej:
      
                  (1)
               
               
                  L-annotazzjoni “Global Relief Foundation (GRF) Indirizz: (a) 9935 South 76th Avenue, Unit 1, Bridgeview, Illinois 60455, l-Istati Uniti tal-Amerika; (b) PO Box 1406, Bridgeview, Illinois 60455, l-Istati Uniti tal-Amerika Tagħrif ieħor: (a) Lokalitajiet Barranin Oħra: l-Afganistan, il-Bangladexx, l-Eritrea, l-Etjopja, il-Ġeorġja, l-Indja, l-Iraq, ix-Xatt tal-Punent u l-Istrixxa ta' Gaża, is-Somalja u s-Sirja; (b) Numru ta' Identifikazzjoni tal-Federali ta' Min Iħaddem fl-Istati Uniti: 36-3804626; (c) V.A.T. Numru: BE 454419759. Data tal-klassifikazzjoni msemmija fl-Artikolu 2a(4)(b): 22.10.2002.” taħt l-intestatura “Persuni, gruppi u entitajiet ġuridiċi” għandhom jiġu sostitwiti b'dan li ġej:
                  “Global Relief Foundation (GRF) Indirizz: (a) 9935 South 76th Avenue, Unit 1, Bridgeview, Illinois 60455, l-Istati Uniti tal-Amerika; (b) PO Box 1406, Bridgeview, Illinois 60455, l-Istati Uniti tal-Amerika Tagħrif ieħor: (a) Lokalitajiet Barranin Oħra: l-Afganistan, il-Bangladexx, l-Eritrea, l-Etjopja, il-Ġeorġja, l-Indja, l-Iraq, ix-Xatt tal-Punent u l-Istrixxa ta' Gaża, is-Somalja u s-Sirja; (b) Numru ta' Identifikazzjoni tal-Federali ta' Min Iħaddem fl-Istati Uniti: 36-3804626. Data tal-klassifikazzjoni msemmija fl-Artikolu 2a(4)(b): 22.10.2002.”
               
            
                  (2)
               
               
                  L-annotazzjoni li ġejja għandha tiżdied taħt l-intestatura “Persuni fiżiċi”:
                  “Malik Muhammad Ishaq (alias Malik Ishaq). Indirizz: il-Pakistan Data tat-twelid: madwar l-1959. Post tat-twelid: Rahim Yar Khan, il-Provinċja tal-Punjab, il-Pakistan. Nazzjonalità: Pakistana. Tagħrif ieħor: (a) Deskrizzjoni fiżika: mibni b'għajnejh suwed, xagħru iswed u karnaġon ta' kannella medju b'daqna kbira sewda. (b) Ritratt huwa disponibbli biex jiddaħħal fl-Avviż Speċjali ta' bejn l-INTERPOL u l-Kunsill tas-Sigurtà tan-NU. Data tal-klassifikazzjoni msemmija fl-Artikolu 2a(4)(b): 14.3.2014.”
               
            
                  (3)
               
               
                  L-annotazzjoni li ġejja taħt l-intestatura “Persuni fiżiċi” għandha titħassar:
                  “Yacine Ahmed Nacer (alias (a) Yacine di Annaba, (b) Il Lungo, (c) Naslano). Indirizz: 6 rue Mohamed Khemisti, Annaba, l-Alġerija. Data tat-twelid: 2.12.1967. Post tat-twelid: Annaba, l-Alġerija. Nazzjonalità: Alġerina. Tagħrif ieħor: (a) Irrapportat li qed joqgħod fl-Alġerija sa mill-2009; (b) Isem missieru huwa Ahmed Nacer Abderrahmane u isem ommu huwa Hafsi Mabtouka. Data tal-klassifikazzjoni msemmija fl-Artikolu 2a(4)(b): 17.3.2004.”